Legal Document

Category: 128

Text:
17. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 83550/6477/81 της 10 Ιουν./16  Σεπτ. 1981 (ΦΕΚ Β΄ 563) Περί των εξετάσεων των απολυομένων μαθητών από τα Ιδιωτικά Λύκεια Εμπορικού Ναυτικού, προς απόκτησιν πτυχίου ισοτίμου και ισοδυνάμου προς τα απονεμόμενα υπό των αντιστοίχων Δημοσίων Λυκείων Ε.Ν., πτυχία. Έχοντας υπόψη τις διατάξεις: α)Των άρθρ. 9, 11, 49 παρ. 4 και 7 και 68 του Νόμ. 576/7.4.77 «περί διοικήσεως και οργανώσεως της Μέσης και Ανωτέρας Τεχνικής και Επαγγελματικής Εκπαιδεύσεως» (ΦΕΚ 102 τ.Α΄/77). β)Του Π.Δ. 818/77 «περί μετατροπής λειτουργουσών Ιδιωτικών Τεχνικών και Επαγγελματικών Σχολών Μηχανικών, Πλοιάρχων και Ασυρματιστών Ε.Ν. εις Ιδιωτικά Τεχνικά Λύκεια ή Ιδιωτικάς και Επαγγελματικάς Σχολάς» (ΦΕΚ 263 τ.Α/79). γ)Του Π.Δ. 9/79 «περί των Δημοσίων Σχολών Εμπορικού Ναυτικού» (ΦΕΚ 3 τ.Α/78). δ)Του άρθρ. 57 του Π.Δ. 294/79 «περί Σχολικού έτους, εγγραφών, μετεγγραφών και λοιπών θεμάτων αφορώντων εις τα Λύκεια της Μέσης Τεχνικής και Επαγγελματικής Εκπαιδεύσεως» (ΦΕΚ 87 τ.Α/79) όπως τροποποιήθηκε με το Π.Δ. 952/7.10.80 (ΦΕΚ 241/80), αποφασίζουμε : Γενική διάταξη Άρθρ.1.-Οι απολυόμενοι από Ιδιωτικά Λύκεια Ε.Ν. προκειμένου να αποκτήσουν πτυχίο και ισοδύναμο προς τα πτυχία τα απονεμόμενα από τα αντίστοιχα Δημόσια Λύκεια Ε.Ν., δικαιούνται να προσέλθουν προς εξέταση ενώπιον ειδικών εξεταστικών επιτροπών κατά τα προβλεπόμενα, από την παρούσα απόφαση. Τόπος και χρόνος διενεργείας των πτυχιακών εξετάσεων Άρθρ.10.-1.Την πρώτη ημέρα των εξετάσεων οι υποψήφιοι οφείλουν να προσέρχονται στο διδακτήριο όπου διενεργούνται οι εξετάσεις μία ώρα προ την καθωρισμένης ώρας ενάρξεως αυτών, κατά δε τις λοιπές ημέρες, μισή ώρα προ της ενάρξεως των εξετάσεων. 2.Λίγο προ της καθωρισμένης ώρας ενάρξεως των εξετάσεων οι υποψήφιοι εισέρχονται στις αίθουσες και καταλαμβάνουν θέσεις κατά την υπόδειξη των Επιτηρητών. 3.Αμέσως μετά την είσοδο των υποψηφίων στις αίθουσες ελέγχεται από τους επιτηρητές η παρουσία τους, βάσει της ταυτότητός τους. 4.Η ανακοίνωση των θεμάτων γίνεται με την αναγραφή στον πίνακα ή την υπαγόρευση ή διανομή τους σε πολυγραφημένο αντίγραφο. 5.Από της λήξεως της ανακοινώσεως των θεμάτων άρχεται ο χρόνος της εξετάσεως, ο οποίος καθορίζεται σε 2 ώρες και ανακοινούται στους εξεταζομένους μετά το πέρας της ανακοινώσεως των θεμάτων. Σε εξαιρετικές περιπτώσεις η Επιτροπή δύναται να παρατείνει το χρόνο της εξετάσεως κατά μισή ώρα επί πλέον. 6.Τα θέματα και οι επ’ αυτών απαντήσεις αναγράφονται από τους εξεταζομένους σε ειδικό χαρτί που χορηγείται από την Επιτροπή και διανέμεται σ’ αυτούς από τους επιτηρητές με την είσοδο των υποψηφίων στις αίθουσες. 7.Με τη διανομή των ειδικών για την εξέταση φύλλων χάρτου, οι υποψήφιοι αναγράφουν σε αυτά το ονοματεπώνυμον, το πατρώνυμον και το Λύκειο προελεύσεώς τους στο χώρο που προβλέπεται να καλυφθεί με αδιαφανή χάρτη ο οποίος κατά την παράδοση κάθε γραπτού δοκιμίου καλύπτεται με φροντίδα και ευθύνη των επιτηρητών, επιμελώς. 8.Έξοδος υποψηφίου από την αίθουσα εξετάσεως προϋποθέτει παράδοση του γραπτού δοκιμίου του και παρέλευση του ημίσεος (1/2) του κατά την παρ. 5 της παρούσης  οριζομένου χρόνου τουλάχιστον, από της ενάρξεως της εξετάσεως. 9.Κατά την παράδοση του γραπτού δοκιμίου ο επιτηρητής ελέγχει τα στοιχεία ταυτότητος του υποψηφίου και επικολλά ενώπιον του την αδιαφανή ταινία του γραπτού, επικαλύπτων έτσι τα στοιχεία αυτά. Μαθητής αρνούμενος να παραδώσει το γραπτό του, κατά τα ανωτέρω οριζόμενα βαθμολογείται στο αντίστοιχο μάθημα, με το βαθμό (1). Οι επιτηρητές μονογράφουν κάθε φύλλο γραπτού δοκιμίου και το παραδίδουν στην Επιτροπή, συντασσομένου πρακτικού παραλαβής και παραδόσεως στο περικάλυμμα των γραπτών. 10.Ο υποψήφιος προσερχόμενος μετά την έναρξη της ανακοινώσεως των θεμάτων ή δολιευόμενος την εξέταση ή παρακωλύων με αταξίες ή ανυπακοή την ομαλή διεξαγωγή του αποκλείεται της περαιτέρω εξετάσεως επισημειουμένης σχετικής παρατηρήσεως στο γραπτό του από τους επιτηρητές και απομακρύνεται της αιθούσης, μη επιτρεπομένης της εξόδου του από το Εξεταστικό Κέντρο, προ της παρελεύσεως μιας ώρας από της ενάρξεως της εξετάσεως. Υποχρεώσεις των εξεταζομένων-Αντιγράφοντες Άρθρ.11.-1.Ουδείς υποψήφιος γίνεται δεκτός στις εξετάσεις εάν τα κατ’ άρθρ. 7 της παρούσης δικαιολογητικά δεν ευρεθούν νομότυπα. Επίσης δεν γίνεται δεκτός στις εξετάσεις υποψήφιος που δεν φέρει μαζί του την αστυνομική του ταυτότητα ή έγκυρο σχολική ταυτότητα ή άλλο κατά την κρίση της Επιτροπής επίσημο έγγραφο, με φωτογραφία Δημοσίας Αρχής, αποδεικνύων την ταυτότητά του. 2.Απαγορεύεται στους εξεταζομένους να έχουν μαζί τους χαρτοφύλακα, βιβλία, σημειώσεις και κάθε τι που γεννά υπόνοιες κακής χρησιμοποιήσεώς τους. Κατά την εξέταση του μαθήματος του ΣΧΕΔΙΟΥ επιτρέπεται κατά την κρίση της Επιτροπής, η χρήση των απαραιτήτων οργάνων σχεδιάσεως κλπ. Κάθε μαθητής δύναται να χρησιμοποιεί ως πρόχειρο, μόνο την τελευταία σελίδα της κόλλας και να σημειώνει στο άνω μέρος αυτής τη λέξη «ΠΡΟΧΕΙΡΟ». 3.Αποβάλλεται της αιθούσης και βαθμολογείται δια του βαθμού κακώς ένα (1) στο μάθημα όποιος: α)Συλληφθεί να κατέχει σημειώσεις, βιβλία, εφημερίδες κ.λ.π. β)Συλληφθεί να αντιγράφει από το γραπτό δοκίμιο άλλου εξεταζομένου, να δίδει ή να λαμβάνει πληροφορίες, για το εξεταζόμενο μάθημα να συνομιλεί ή να συνεννοείται με άλλο εξεταζόμενο ή να βοηθά άλλο. γ)Ατακτεί και δεν υπακούει, χωρίς αντιρρήσεις, στις υποδείξεις των επιτηρητών ή των μελών της Επιτροπής. δ)Δεν αποχωρεί από την αίθουσα αμέσως μετά το πέρας της εξετάσεώς του. (Μετά τη σελ. 584,16) Σελ. 584,17 Τεύχος 774-Σελ.101 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 19.Η.β.17 168 ε)Δολιεύεται τις εξετάσεις καθ’ οιονδήποτε τρόπο και κατά την κρίση του επιτηρητού ή των μελών της Επιτροπής. 4.Σε περιπτώσεις σοβαρών ενδείξεων αντιγραφής, διαπιστουμένων από τον εξεταστή και συνεξεταστή κατά τη διόρθωση των γραπτών δοκιμίων, δύναται η Πρωτοβάθμιος Εξεταστική Επιτροπή, κατόπιν προτάσεων των εξεταστών να παραπέμπει τις περιπτώσεις αυτές στη Δευτεροβάθμια Εξεταστική Επιτροπή, για τη λήψη τελεσιδίκου αποφάσεως για τη βαθμολόγηση αυτών. 5.Μετά την είσοδο των μαθητών στις αίθουσες εξετάσεων ουδείς επιτρέπεται να εξέλθει αυτών προ της παρελεύσεως του ημίσεος χρόνου, που ορίζεται για τις Εξετάσεις. Υποψήφιος εξερχόμενος της αιθούσης, κατά παράβασιν της διατάξεως ταύτης, θεωρείται ως παραιτηθείς της εξετάσεως. Κατ’ εξαίρεση επιτρέπεται η έξοδος υποψηφίου από την αίθουσα για λόγους ειδικών αναγκών και μόνο με συνοδεία επιτηρητού ή μέλους της Επιτροπής. Βαθμολόγηση και Αναβαθμολόγηση Γραπτών Δοκίμιων Άρθρ.12.-1.Μετά το πέρας των εξετάσεων η Επιτροπή Εποπτείας Εξετάσεων συγκεντρώνει τα γραπτά δοκίμια και τα αποστέλλει με συστημένο φάκελλο ή αγγελιοφόρο στην Πρωτοβάθμιο Εξεταστική Επιτροπή, μαζί με το σχετικό Πρακτικό. 2.Η βαθμολόγηση των γραπτών δοκιμίων ενεργείται από την Πρωτοβάθμιο Εξεταστική Επιτροπή εντός του ΥΕΝ και σε χώρο που ορίζει ο Πρόεδρος αυτής. 3.Κάθε γραπτό δοκίμιο βαθμολογείται από τους δύο καθηγητές της Επιτροπής, εκ των οποίων ο μεν πρώτος για να επισημαίνει τις ατέλειες του δοκιμίου χρησιμοποιεί μολύβι ερυθράς γραφής, ο δε δεύτερος πράσινης. Η βαθμολόγηση ενεργείται βάσει της βαθμολογικής κλίμακος του άρθρ. 13 της παρούσης. Οι βαθμοί με τους οποίους αξιολογείται κάθε γραπτό δοκίμιο, αναγράφονται επί του δοκιμίου διψήφιοι και ολογράφως πάντοτε (π.χ. μηδέν πέντε (05), δώδεκα (12) κοκ). Σελ. 584,18 Τεύχος 774-Σελ. 102 4.Μετά το πέρας της διαδικασίας βαθμολογήσεως των γραπτών δοκιμίων και προ της αποκαλύψεως των ονομάτων των υποψηφίων ερευνάται από την Πρωτοβάθμιο Εξεταστική Επιτροπή, εάν στο γραπτό δοκίμιο υπάρχει, μεταξύ των βαθμών των δύο βαθμολογητών, διαφορά μεγαλυτέρα των τριών μονάδων. Γραπτό δοκίμιο που εμπίπτει στη τελευταία αυτή περίπτωση τίθεται στην κρίση της Δευτεροβαθμίου Εξεταστικής Επιτροπής, η οποία αναθέτει την αναβαθμολόγηση του γραπτού αυτού στους δύο καθηγητές-μέλη της και αποφασίζει επί του βαθμού του γραπτού αυτού. Μετά ταύτα, άλλη αναβαθμολόγηση και παράδοση γραπτών δοκιμίων για οποιοδήποτε άλλο έλεγχο της επιδόσεως του υποψηφίου, δεν επιτρέπεται. Βαθμολογική Κλίμακα Άρθρ.13.-1.Η βαθμολογική κλίμακα βάσει της οποίας αξιολογούνται και βαθμολογούνται τα γραπτά δοκίμια κατά τις εξετάσεις της παρούσης είναι η εξής: α)«Άριστα» 19 έως και 20 β)«Λίαν καλώς» 16 έως και 18 γ)«Καλώς» 13 έως και 15 δ)«Σχεδόν καλώς» 10 έως και 12 ε)«Μετρίως» 7 έως και 9 στ)«Μετριώτατα» 4 έως και 6 ζ)«Κακώς» 1 έως και 3. 2.Ο μέσος όρος της βαθμολογίας των δύο εξεταστών, σε κάθε ένα γραπτό δοκίμιο αποτελεί το βαθμό της επιδόσεως του υποψηφίου στο οικείο μάθημα. Εάν προκύπτει βαθμός μικτός, το κλάσμα λογίζεται ως ακεραία μονάδα προς τα άνω, εφ’ όσον είναι ίσο ή μεγαλύτερο του ημίσεος της ακεραίας μονάδος, άλλως παραλείπεται. 3.Βαθμολογική βάση, κατά τις εξετάσεις της παρούσης ορίζεται το δέκα (10), γενικός δε βαθμός επιδόσεως, κατά τις εξετάσεις αυτές είναι ο μέσος όρος βαθμολογίας όλων των εξετασθέντων μαθημάτων. 19.Η.β.17 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 169 Εξαγωγή των αποτελεσμάτων Άρθρ.14.-1.Μετά το πέρας της βαθμολογήσεως και της τυχόν αναβαθμολογήσεως των γραπτών δοκιμίων όλων των εξετασθέντων μαθητών, η οποία πάντως πρέπει να συντελεσθεί εντός 15ημερών από της λήξεως των εξετάσεων, η Πρωτοβάθμιος Εξεταστική Επιτροπή: α)Αποσφραγίζει τα γραπτά δοκίμια. β)Καταχωρεί στις οικείες στήλες των Πινάκων Τελικών Αποτελεσμάτων (Υποδ. 1) τους δύο βαθμούς και το μέσο όρο βαθμολογίας των δύο βαθμολογητών, ή το μόνο βαθμό τον προερχόμενο από αναβαθμολόγηση. γ)Εξάγει το γενικό μέσο όρο βαθμολογίας κάθε υποψηφίου και προσδιορίζει το γενικό αποτέλεσμα των εξετάσεων αυτού. δ)Κάθε βαθμολογητής ελέγχει υπευθύνως τους βαθμούς που έχουν αναγραφεί στην κατάσταση με παραβολή από τα γραπτά που έχει διορθώσει. 2.Ως ΕΠΙΤΥΧΩΝ χαρακτηρίζεται ο υποψήφιος που έλαβε τουλάχιστον βαθμό δέκα (10) σε κάθε ένα από τα εξετασθέντα μαθήματα, άλλως χαρακτηρίζεται ως ΑΠΟΤΥΧΩΝ. 3.Στους επιτυχόντας χορηγείται «ΠΤΥΧΙΟ» κατά τα οριζόμενα στο άρθρ. 16 της παρούσης. Ο γενικός μέσος όρος βαθμολογίας που έλαβε ο υποψήφιος κατά τις εξετάσεις της παρούσης προσδιορίζει το χαρακτηρισμό επιδόσεως αυτού, επί τη βάσει της κατά το άρθρ. 13 παρ. 1 της παρούσης βαθμολογικής κλίμακος. Ο βαθμός ούτος δεν στρογγυλοποιείται. Τυχόν κλάσμα που προκύπτει, δεν μεταβάλλει το χαρακτηρισμό του γενικού μέσου όρου του ανωτέρω ακεραίου αριθμού. 4.Στους αποτυχόντας χορηγείται «ΑΠΟΔΕΙΚΤΙΚΟ ΑΠΟΤΕΛΕΣΜΑΤΩΝ» κατά τα οριζόμενα στο άρθρ. 16 της παρούσης, αναγράφον τα εξετασθέντα μαθήματα και τη βαθμολογία που επέτυχε σε κάθε ένα από αυτά, εφ’ όσον τούτο ζητηθεί από αυτούς. 5.Σε όσα μαθήματα, υπελείφθησαν της βάσεως δέκα (10), οι εξεταζόμενοι παραπέμπονται να εξετασθούν σε άλλη εξεταστική περίοδο. 6.Μετά την κατά το παρόν άρθρο εξαγωγή αποτελεσμάτων η Επιτροπή αποστέλλει ταχυδρομικώς, επί αποδείξει, τους Πίνακες Τελικών Αποτελεσμάτων στο οικείο Ιδιωτικό Λύκειο Ε.Ν. και υποβάλλει αντίγραφο των πινάκων τούτων στο ΥΕΝ/Γ ΔΠΠ /ΔΟΛΣ/ΙΝΕ. .Ένα αντίγραφο των Πινάκων Τελικών Αποτελεσμάτων, διατηρεί ο Γραμματεύς της Επιτροπής για την υπογραφή των πτυχίων. 7.Τον Πρόεδρο και Γραμματέα της Πρωτοβαθμίου Εξεταστικής Επιτροπής απόντας ή κωλυομένους, αναπληρούν για την υπογραφή των πτυχίων των επιτυχόντων, ο Τμηματάρχης και Εισηγητής του ΥΕΝ/Γ ΔΠΠ/ΔΟΛΣ/ΙΝΕ, αντιστοίχως. 8.Η ανακοίνωση αποτελεσμάτων από οποιοδήποτε συμμετέχοντα στη διαδικασία των εξετάσεων, προ της επισήμου ανακοινώσεως αυτών, αποτελεί πειθαρχικό αδίκημα. Αρχείο εξετάσεων Άρθρ.15.-1.Στο ΥΕΝ/Γ ΔΠΠ/ΔΟΛΣ/ΙΝΕ τηρούνται τα ακόλουθα βιβλία: α)Βιβλίο καταχωρήσεως αποτελεσμάτων, χωριστό για κάθε ειδικότητα. β)Βιβλίο καταχωρήσεως πτυχίων, χωριστά για κάθε ειδικότητα (ΥΠΟΔ. 4). γ)Βιβλίο παραλαβής αποδεικτικών αποτελεσμάτων και πτυχίων (ΥΠΟΔ. 5). 2.Στα ανωτέρω βιβλία καταχωρούνται, με ιδιαίτερο αριθμό, τα στοιχεία ταυτότητος του εξεταζομένου, η ειδικότητα, η επωνυμία του Λυκείου από το οποίο απελύθη, το είδος του τίτλου, η χρονολογία εκδόσεως του τίτλου, ο μέσος όρος των βαθμών που έλαβε ο εξεταζόμενος σε κάθε μάθημα και ο γενικός βαθμός επιδόσεως του εξετασθέντος. Σε ιδιαίτερη στήλη των υπό στοιχ. β και γ της προηγουμένης παραγράφου βιβλίων, υπογράφει ο παραλαβών τον τίτλο. 3.Το βιβλίο καταχωρίσεως αποτελεσμάτων υπογράφεται και κλείεται από το ΥΕΝ/Γ ΔΠΠ/ ΔΟΛΣ/ΙΝΕ μετά το πέρας της καταχωρήσεως των αποτελεσμάτων κάθε εξεταστικής περιόδου. 4.Σε κάθε Ιδιωτικό Λύκειο Ε.Ν. τηρούνται τα κάτωθι βιβλία: α)Καταχωρήσεως βαθμολογίας πτυχιακών εξετάσεων, χωριστό για κάθε ειδικότητα. β)Παραλαβής πτυχίων (ΥΠΟΔ.6) γ)Παραλαβής αποδεικτικών, αποτελεσμάτων και πτυχίων (ΥΠΟΔ.7). Τρόπος συντάξεως τίτλων σπουδών Άρθρ.16.-1.Μετά την κοινοποίηση των Πινάκων Τελικών Αποτελεσμάτων των υποστάντων πτυχιακές εξετάσεις, με φροντίδα του Δ/ντού κάθε Ιδιωτικού Λυκείου Ε.Ν. θα καταχωρείται ακριβές αντίγραφον του πίνακος στο βιβλίο καταχωρήσεως βαθμολογίας πτυχιακών εξετάσεων, το οποίο τηρείται σε κάθε Λύκειο και θα υπογράφεται για την ακρίβεια της αντιγραφής από το Δ/ντή και τον Γραμματέα της Σχολής. Στη συνέχεια η Διεύθυνση του Λυκείου μεριμνά για τη συμπλήρωση των εντύπων πτυχίων όλων των επιτυχόντων κατά τις πτυχιακές εξετάσεις, δι’ αναγραφής επ’ αυτών καλλιγραφικώς, με σινική μελάνη, όλων των στοιχείων των μαθητών, πλην της ημερομηνίας θεωρήσεως. Ο αριθμός του πτυχίου χορηγείται από το ΥΕΝ/ Γ ΔΠΠ/ΔΟΛΣ/ΙΝΕ. 2.Στο άνω δεξιό μέρος του εντύπου πτυχίου επικολλάται πρόσφατος φωτογραφία του δικαιούχου κάτω δε της φωτογραφίας βεβαιούται η ταυτότητα του εικονιζομένου, από το Δ/ντή του Λυκείου. Τα χαρτόσημα επικολλώνται στο άνω αριστερό μέρος του εντύπου το δε χαρτόσημο για τη θεώρηση στο κάτω αριστερό και παραπλεύρως, της θέσεως της θεωρήσεως. 3.Τα ως άνω συμπεπληρωμένα πτυχία όλων των επιτυχόντων υποβάλλονται στο Γραμματέα της Πρωτοβαθμίου Εξεταστικής Επιτροπής εντός 20 ημερών το βραδύτερον από της κοινοποιήσεως των αποτελεσμάτων, προς υπογραφή. (Αντί για τη σελ. 584,19(β) Σελ. 584,19(γ) Τεύχος ΙΑ-ΙΙ-2 Σελ. 57 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 19.Η.β.17 170 Ο Γραμματεύς της Πρωτοβαθμίου Εξεταστικής Επιτροπής υποβάλλει στο ΥΕΝ/ΓΔ ΠΠ/ΔΟΛΣ/ΙΝΕ, τα πτυχία προς θεώρηση και καταχώρηση στο τηρούμενο βιβλίο καταχωρήσεως πτυχίων. 4.Οι χορηγούμενοι τίτλοι σπουδών, στους απολυομένους από τα Ιδιωτικά Λύκεια Ε.Ν. είναι: α)ΠΤΥΧΙΟ ΑΠΟΦΟΙΤΟΥ Λ ΥΚΕΙΟΥ Ε. Ν. β)ΑΠΟΔΕΙΚΤΙΚΟ ΕΚΔΟΣΕΩΣ ΠΤΥΧΙΟΥ Λ ΥΚΕΙΟΥ Ε.Ν. γ)ΑΠΟΔΕΙΚΤΙΚΟ ΑΠΟΤΕΛΕΣΜΑΤΩΝ ΠΤΥΧΙΑΚΩΝ ΕΞΕΤΑΣΕΩΝ. συντάσσονται δε επί λευκού χάρτου διαστάσεων 0,33Χ 0,24 μ., βάσει των συνημμένων ΥΠΟΔΕΙΓΜΑΤΩΝ 8,9 και 10, αντιστοίχως. Φύλαξη Γραπτών Δοκιμίων κλπ. Άρθρ.17.-Τα γραπτά δοκίμια καθώς και τα φύλλα καταρτίσεως των εξεταστέων θεμάτων καταστρέφονται μετά την παρέλευση εξ μηνών από της διενεργείας των εξετάσεων. Τα λοιπά δικαιολογητικά διατηρούνται στο αρχείο του ΥΕΝ/ΓΔΠΠ/ ΔΟΛΣ/ ΙΝΕ. Άρθρ.18.-Μετά τη δημοσίευση της παρούσης καταργείται κάθε διάταξη που αντίκειται ή ρυθμίζει άλλως θέματα που ρυθμίζονται με αυτήν. Άρθρ.2.-1.Οι πτυχιακές εξετάσεις του άρθρ. 1 της παρούσης, διεξάγονται ταυτόχρονα σε όλη τη χώρα, στα κάτωθι εξεταστικά Κέντρα : Σελ. 584,14(α) Τεύχος ΣΤ42-Σελ.108 α)Εξεταστικό Κέντρο Αττικής β)Εξεταστικό Κέντρο Θεσ/νίκης γ)Εξεταστικό Κέντρο Ηρακλείου δ)Εξεταστικό Κέντρο Ερμουπόλεως ε)Εξεταστικό Κέντρο Χανίων στ)Εξεταστικό Κέντρο Πατρών ζ)Εξεταστικό Κέντρο Χαλκίδος. «2.Εξεταστικές περίοδοι που οι απόφοιτοι των Ιδιωτικών Λυκείων ΕΝ μπορούν να προσέλθουν στις πτυχιακές εξετάσεις, ορίζονται 3. α)Κατά μήνα Φεβρουάριο κάθε έτους. β)Κατά μήνα Ιούνιο κάθε έτους και γ)Κατά μήνα Σεπτέμβριο κάθε έτους». Η παρ.2 τροποποιήθηκε ως άνω από τη 80217/216 της 3 Φεβρ.-6 Απρ. 1983 (ΦΕΚ Β΄ 150) όμοια απόφαση. 3.Οι ημερομηνίες, οι ώρες και τα κτίρια στα οποία θα διεξάγονται οι εξετάσεις, ορίζονται από το Υπουργείο Εμπορικής Ναυτιλίας. Επιτροπές Εποπτείας Εξετάσεων Άρθρ.3.-1.Σε κάθε Εξεταστικό Κέντρο συγκροτείται με απόφαση του Υπουργού Εμπορικής Ναυτιλίας Επιτροπή Εποπτείας Εξετάσεων αποτελουμένη από τους κάτωθι : α)Ένα Αξιωματικό Λ.Σ., ως Πρόεδρο β)Ένα καθηγητή Δημοσίας Ναυτικής Εκπαιδεύσεως της αυτής ή αναλόγου ειδικότητος του εκάστοτε εξεταζομένου μαθήματος, προτεινομένου υπό του Διοικητού της ΑΔΣΕΝ, κάθε εξεταστικού κέντρου ή άλλου ειδικού προς το εξεταζόμενο μάθημα, προτεινομένου υπό του Λιμενάρχου για τα εξεταστικά Κέντρα όπου δεν εδρεύουν ΑΔΣΕΝ. γ)Ένα βαθμοφόρο Λ.Σ., ως Γραμματέα. 2.Με την ίδια Απόφαση του ΥΕΝ ορίζεται ως Υπουργικός Επίτροπος Ανώτερος Αξιωματικός Λ.Σ. ο οποίος λαμβάνει κάθε πρόσφορο μέτρο, για την κανονική διεξαγωγή των εξετάσεων, 3.Ο Πρόεδρος της Επιτροπής Εποπτείας Εξετάσεων, ανακοινώνει τους από το ΥΕΝ/ΓΔΠΠ/ ΔΟΛΣ/ΙΝΕ αποστελλομένους ονομαστικούς καταλόγους των υποψηφίων του οικείου Εξεταστικού Κέντρου, μεριμνά για τον έλεγχο της ταυτότητας των υποψηφίων, συντάσσει καταστάσεις απόντων, επιμελείται της προμηθείας των απαραιτήτων για τις εξετάσεις φύλλων χάρτου και είναι υπεύθυνος για την ταχεία και ασφαλή εντός σφραγισμένων φακέλων υποβολή στην Πρωτοβάθμιο Εξεταστική Επιτροπή των γραπτών δοκιμίων, συνοδευομένων και από σχετικό Πρακτικό διενεργείας των εξετάσεων. 19.Η.β.17 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 165 Ειδικές Εξεταστικές Επιτροπές Άρθρ.4.-1.Με απόφαση του Υπουργού Εμπορικής Ναυτιλίας συνιστώνται οι κάτωθι Ειδικές Εξεταστικές Επιτροπές : α)Πρωτοβάθμιος Εξεταστική Επιτροπή, αποτελουμένη από ένα ανώτερο Αξ/κό Λ.Σ. ως Πρόεδρο, δύο καθηγητές της Δ.Ν.Ε. της αντιστοίχου ή συναφούς ειδικότητος προς το εξεταζόμενο μάθημα και ένα κατώτερο Αξ/κό Λ.Σ., ως Γραμματέα. β)Δευτεροβάθμιος Εξεταστική Επιτροπή, αποτελουμένη από ένα Ανώτερο Αξ/κό Λ.Σ. ως Πρόεδρο, αρχαιότερο του Προέδρου της Πρωτοβαθμίου Επιτροπής, δύο καθηγητές της Δ.Ν.Ε. της αντιστοίχου ή συναφούς ειδικότητος προς το εξεταζόμενο μάθημα και ένα κατώτερο Αξ/κό Λ.Σ., ως Γραμματέα. 2.Στις ανωτέρω Επιτροπές δεν δύνανται να ορισθούν ως μέλη, οι απασχολούμενοι ή χρηματίσαντες προ τριετίας τουλάχιστον ως καθηγητές ή διοικητικό προσωπικό του Λυκείου, απόφοιτοι του οποίου συμμετέχουν στις εξετάσεις. Καθήκοντα και Αρμοδιότητες των Ειδικών Εξεταστικών Επιτροπών Άρθρ.5.-1.Η Πρωτοβάθμιος Εξεταστική Επιτροπή είναι αρμοδία για τη βαθμολόγηση και αντικειμενική αξιολόγηση των γραπτών δοκιμίων, την έκδοση των αποτελεσμάτων και την υπογραφή των απολυτηρίων. Ειδικότερα η Πρωτοβάθμιος Εξεταστική Επιτροπή: α)Παραλαμβάνει δια του Γραμματέως της τους από το ΥΕΝ/ΓΔΠΠ/ΔΟΛΣ/ΙΝΕ Πίνακες των εξεταζομένων. β)Συγκεντρώνει τα γραπτά δοκίμια τα οποία, μερίμνη του Προέδρου κάθε εξεταστικού Κέντρου, αποστέλλονται στο Γραμματέα της Επιτροπής με συστημένο φάκελλο ή αγγελιοφόρο. γ)Μεριμνά για τη βαθμολόγηση και αντικειμενική αξιολόγηση των γραπτών δοκιμίων με τους ορισθέντες καθηγητές, κατά τα οριζόμενα στο άρθρ. 12 κατωτέρω : δ)Μετά την κατά το άρθρ. 12 της παρούσης βαθμολόγησης και τυχόν αναβαθμολόγηση των γραπτών δοκιμίων, μεριμνά για την αποσφράγιση και αλάθητο καταχώρηση των βαθμών στον Πίνακα Τελικών αποτελεσμάτων κάθε Λυκείου και τη σύνταξη σχετικού Πρακτικού, κατά τα επισυναπτόμενα Υποδείγματα (Υποδ.1 και 2). ε)Εκδίδει τα αποτελέσματα των Εξετάσεων και αποστέλλει αυτά, επί αποδείξει στα οικεία Ιδιωτικά Λύκεια. ζ)Μετά την κατά τα ανωτέρω έκδοση των αποτελεσμάτων, υποβάλλει εις ΥΕΝ/ΓΔΠΠ/ΔΟΛΣ/ΙΝΕ, αντίγραφα του Πίνακος Τελικών Αποτελεσμάτων κάθε Λυκείου και του Πρακτικού. στ)Αποστέλλει εις ΥΕΝ/ΓΔΠΠ/ΔΟΛΣ/ΙΝΕ, τους Πίνακες εξεταζομένων με τα γραπτά δοκίμια των εξετασθέντων, τα οποία φυλάσσονται στο Αρχείο. η)Υπογράφει, δια του Γραμματέως και του Προέδρου αυτής τα εκδιδόμενα από τα Ιδιωτικά Λύκεια Ε.Ν. πτυχία και τα υποβάλλει για θεώρηση, στο ΥΕΝ/ΓΔΠΠ/ΔΟΛΣ/ΙΝΕ. 2.Η Δευτεροβάθμιος Εξεταστική Επιτροπή είναι αρμόδια για την αναβαθμολόγηση των γραπτών δοκιμίων που θα υποβληθούν σ’ αυτήν από τον Πρόεδρο της Πρωτοβαθμίου Εξεταστικής Επιτροπής, κατά τα οριζόμενα στο άρθρ. 12 της παρούσης. Μετά την αναβαθμολόγηση των γραπτών δοκιμίων αυτά, επιστρέφονται στον Πρόεδρο της Πρωτοβαθμίου Εξεταστικής Επιτροπής, για την έκδοση των τελικών Αποτελεσμάτων. Επιτηρητές Άρθρ.6.-1.Σε κάθε Εξεταστικό Κέντρο ορίζεται από τον Πρόεδρο της Επιτροπής Εποπτείας Εξετάσεων, ανάλογος αριθμός Επιτηρητών από το προσωπικό των Δημοσίων Σχολών Εμπορικού Ναυτικού ή από βαθμοφόρους Λ.Σ. Ειδικά για το Εξεταστικό Κέντρο Αττικής ο Πρόεδρος της Επιτροπής Εποπτείας Εξετάσεων αιτείται από το ΥΕΝ/Υ Δ/ΔΔ 1ο τον ορισμό αναλόγου αριθμού Επιτηρητών από το προσωπικό των Δημοσίων Σχολών Ε.Ν. ή από βαθμοφόρους Λ.Σ. 2.Ο αριθμός την Επιτηρητών σε κάθε αίθουσα καθορίζεται από την ανωτέρω Επιτροπή, έτσι ώστε να εξασφαλίζεται η αποτελεσματική και αδιάβλητη επιτήρηση των εξεταζομένων, μη δυνάμενος πάντως να είναι σε αναλογία επιτηρούντος προς επιτηρουμένους λιγώτερο του 1/25. 3.Οι Επιτηρητές έχουν ευθύνη της απροσκόπτου και αδιαβλήτου διεξαγωγής των εξετάσεων μέσα στην αίθουσα στην οποία επιτηρούν, υποχρεούμενοι να καταγγέλουν κάθε παράβαση στην Επιτροπή Εποπτείας των Εξετάσεων. Επίσης οι Επιτηρητές παραλαμβάνουν τα γραπτά δοκίμια των υποψηφίων, ελέγχοντες τα στοιχεία ταυτότητός τους και σφραγίζουν αυτά με την αδιαφανή ταινία ενώπιον των εξεταζομένων, μονογράφοντες αυτά μετά το πέρας του κειμένου. Υποβλητέα Δικαιολογητικά Άρθρ.7.-1.Οι προσερχόμενοι για εξέταση μαθητές, υποβάλλουν 5 ημέρες το αργότερο προ της ενάρξεως των εξετάσεων, στα Λύκεια από τα οποία απελύθησαν: α)Αίτηση νομίμως χαρτοσημασμένη. β)(Καταργήθηκε από την 83550/1197/83/23 Ιαν.7 Απρ. 1983 (ΦΕΚ Β΄ 162) απόφ. Υπ. Εθνικής Παιδείας και Θρησκευμάτων και Εμπορικής Ναυτιλίας). 2.Κάθε Ιδιωτικό Λύκειο Ε.Ν. υποβάλλει 3 ημέρες το αργότερο προ της ενάρξεως των εξετάσεων στο ΥΕΝ/ΓΔΠΠ/ΔΟΛΣ/ΙΝΕ : α)Καταστάσεις απολυθέντων κατά ειδικότητα που θα περιλαμβάνουν τους μαθητές που έχουν υποβάλλει αιτήσεις συμμετοχής στις εξετάσεις, κατά το επισυναπτόμενο ΥΠΟΔΕΙΓΜΑ 3, μαζί με τα παράβολα της προηγουμένης παραγράφου. (Αντί για τη σελ. 584,15) Σελ. 584,15(α) Τεύχος ΣΤ42-Σελ. 109 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 19.Η.β.17 166 β)ΑΠΟΔΕΙΚΤΙΚΟ ΑΠΟΤΕΛΕΣΜΑΤΩΝ για τους υποψηφίους εκείνους που έχουν αποτύχει σε προηγούμενες πτυχιακές εξετάσεις, σύμφωνα με την παρούσα απόφαση. 3.(Καταργήθηκε από την 83550/1197/23 Ιαν./7 Απρ. 1983 (ΦΕΚ Β΄ 162) απόφ. Υπ. Εθνικής Παιδείας και Θρησκευμάτων και Εμπορικής Ναυτιλίας. Εξεταστέα Μαθήματα Άρθρ. 8. «1.Οι μαθητές των ιδιωτικών λυκείων ΕΝ ημερήσιας και εσπερινής φοίτησης εξετάζονται στη διδακτέα ύλη των μαθημάτων της τελευταίας τάξης (Γ΄ και Δ΄ αντίστοιχα) στα ακόλουθα μαθήματα:        α)Πλοίαρχοι : Ι.Ελληνικά ΙΙ.Αγγλικά ΙΙΙ.Μαθηματικά IV.Ναυτιλία V.Hλεκτρισμός-Ναυτικά Ηλεκτρονικά Όργανα. VI.Ναυτική Τέχνη. VII.Φόρτωση-Ευστάθεια. VIII.Στοιχεία Ναυτικού Δικαίου (εξετάζεται η διδακτέα ύλη της Γ΄ τάξης για μαθητές εσπερινής φοίτησης).        β)Μηχανικοί Ι.Ελληνικά ΙΙ.Αγγλικά ΙΙΙ.Μαθηματικά IV.Σχέδιο (εξετάζεται η διδακτέα ύλη της Β΄ και Γ΄ τάξης για μαθητές ημερήσιας και εσπερινής φοίητησης αντίστοιχα). V .Ατμολέβητες. VI.Μ.Ε.Κ. VII.Βοηθητικά Μηχαν. και Δίκτυα Σκάφους. VIII.Πρακτική Εκπαίδευση.       γ)Ραδιοτηλεγραφητές: Ι.Ελληνικά ΙΙ.Αγγλικά ΙΙΙ.Μαθηματικά IV.Λήψη-Εκπομπή V.Εφαρμογές Διεθνούς Κανον. Ραδ/νιών. VI.Εργαστήριο Ηλεκτρονικής. VII.Ναυτικά Ηλεκτρονικά Όργανα. VIII.Πρακτική Σταθμού Ασυρμάτου. Σελ. 584,16(α) Τεύχος ΣΤ42-Σελ. 110 Η παρ. 1 τροποποιήθηκε ως άνω από την 80217/952/82 της 13 Μαΐου-4 Ιουν. 1982 (ΦΕΚ Β΄ 337) αποφ. Υπουργ. Εθνικής Παιδείας και Θρησκευμάτων και Εμπορικής Ναυτιλίας. 2.Ειδικώς τα εργαστηριακά μαθήματα και οι πρακτικές ασκήσεις εξετάζονται στους αντιστοίχους εκπαιδευτικούς χώρους και εργαστήρια Δημοσίων Σχολείων εφ’ όσον υφίστανται επαρκή τοιαύτα, τηρουμένης κατά τα λοιπά της προβλεπομένης από την παρούσα διαδικασία για τη διενέργεια των εξετάσεων. Εφ’ όσον κατά την κρίση της Πρωτοβαθμίου Εξεταστικής Επιτροπής δεν υφίστανται κατάλληλα και επαρκή εργαστήρια, δύναται η εν λόγω επιτροπή να αποφασίση την εξέταση των μαθητών, σε άλλους εκπαιδευτικούς Εργαστηριακούς χώρους Δημοσίων Υπηρεσιών ή ελλείψει τούτων στα Εργαστήρια των Ιδιωτικών Λυκείων. Επιλογή Θεμάτων Εξετάσεων Άρθρ.9.-1.Η Διεύθυνση Εκπαιδεύσεως του ΥΕΝ με πράξη της ορίζει, εν αγνοία τους, ανά δύο καθηγητές για τα μνημονευόμενα μαθήματα στο άρθρ. 8 της παρούσης, από το Εκπαιδευτικό Προσωπικό της Δημοσίας Ναυτικής Εκπαιδεύσεως. 2.Οι κατά τα ανωτέρω ορισθέντες εισηγητές καλούνται, χωρίς προειδοποίηση, στο ΥΕΝ, όπου ο καθένας χωριστά, επιλέγει τριπλάσιο αριθμό θεμάτων, του αναφερομένου κατά μάθημα αριθμού, στο άρθρ. 8 της παρούσης. 3.Τα υπό των εισηγητών προτεινόμενα για κάθε μάθημα θέματα, τα οποία πρέπει να είναι ίσης βαθμολογικής αξίας, αναγράφονται το κάθε ένα σε χωριστά φύλλα χάρτου και σε ισάριθμα με τα εξεταστικά Κέντρα αντίτυπα. Κάθε αντίτυπο υπογράφεται από τους εισηγητές, σφραγίζεται και μονογράφεται από το Διευθυντή Ναυτικής Εκπαιδεύσεως και κλείεται μέσα σε φάκελλο, ο οποίος φέρει εξωτερικώς την ένδειξη του αντιστοίχου μαθήματος και αύξοντα αριθμό. Οι φάκελλοι παραδίδονται στο Δ/ντή Ναυτικής Εκπαιδεύσεως του ΥΕΝ και κατά μάθημα εγκλείονται μέσα σε μεγαλύτερους φακέλλους οι οποίοι, αφού σφραγισθούν, αποστέλλονται στους Υπουργικούς Επιτρόπους των Εξεταστικών Κέντρων. 19.Η.β.17 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 167 4.Κάθε ημέρα των εξετάσεων, από ένα υποψήφιο του Εξεταστικού Κέντρου Αττικής, εξάγεται ο απαιτούμενος αριθμός θεμάτων από κληρωτίδα που περιέχει όλα τα θέματα του υπό εξέταση μαθήματος. Εν συνεχεία ο Υπουργικός Επίτροπος του ανωτέρω Εξεταστικού Κέντρου αποσφραγίζει τους ταυτάριθμους φακέλλους και ενημερώνει αμέσως τους περιφερειακούς Υπουργικούς Επιτρόπους, οι οποίοι τότε μόνον, εντός της αιθούσης και παρουσία της Επιτροπής Εποπτείας Εξετάσεων αποσφραγίζουν το φάκελλο του μαθήματος και λαμβάνουν και αποσφραγίζουν τους φακέλλους, που περιέχουν τα κληρωθέντα θέματα. 5.Στους εξεταζομένους δίδονται για επεξεργασία τρία θέματα για κάθε Μάθημα. Εξαιρετικώς προκειμένου περί των μαθημάτων ΣΧΕΔΙΟΥ και ΞΕΝΗΣ Γ ΛΩΣΣΗΣ είναι δυνατόν να δίδεται ένα μόνο θέμα. Οι εξεταζόμενοι υποχρεούνται να απαντήσουν σ’ όλα τα θέματα που τους δίδονται. Κάθε θέμα δύναται να αποτελείται από περισσότερες της μιας ερωτήσεις. Γραπτή Δοκιμασία-Χρόνος διεξαγωγής  Εξετάσεων